Аԥсни Урыстәылатәи аекспоцентри аилибакааразы амеморандум рнапы аҵарҩит
© Foto / Пресс-служба Парламента АбхазииРЭЦ и Республика Абхазия подписали меморандум о взаимопонимании, в области укрепления торговых и экономических отношений России и Абхазии
© Foto / Пресс-служба Парламента Абхазии
Аԥсны ахада Аслан Бжьаниа усутә ныҟәарыла Москва дыҟоуп.
АҞӘА, жьҭаара 7 - Sputnik. Аԥсни Урыстәыла аекспорт центри аилибакааразы амеморандум рнапы аҵарҩит, абри атәы аанацҳауеит атәыла ахада ипресс-маҵзура.
Адокумент иҳәаақәнаҵоит аекономикеи ахәҳаахәҭреи реизыҟазаашьақәа рырӷәӷәараҿы Аԥсни Урыстәылеи русеицуразы аиқәшаҳаҭра ахырхарҭа хадақәа. Амеморандум анапы аҵарҩит Урыстәыла аекспорт центр адиректор хада Вероника Никишинеи Аԥсны аԥыза-министр ихаҭыԥуаҩ, аекономика аминистр Кристина Озгани.
Атәыла ахада Урыстәылатәи аекспоцентр хаҭала даҭааит, дылԥылеит Вероника Никишина.
"Урыстәыла Аԥсны азын раԥхьа игылоу ҩызан иаанхоит, аха хымԥада ҳаҩызара алшарақәа ҳаԥхьаҟа иаарттәуп. Агәра згоит Урыстәылатәи аекспоцентри ҳареи иҵегь иааигәаны ҳусеицура ишалныршо ҳтәылақәа рыхәҳаахәҭра-економикатә еизыҟазаашьақәа арӷәӷәара, уи абизнес ацхыраара шанаҭо", - иҳәеит Бжьаниа.
Никишина иазгәалҭеит Аԥсни Урыстәылеи еицырзеиԥшу хра злоу абизнес аҟны аусеицура дшазхиоу, ареспубликаҿы агроаагалыхратә еизакы аизырҳараз, ақалақь аиӷьтәраз, атранспорттә инфраструктура арҿыцраз уҳәа реиԥш иҟоу ахырхарҭақәа рыла.